

**DAUGAVPILS DOME**

K. Valdemāra iela 1, Daugavpils, LV-5401, tālr. 65404344, 65404365, fakss 65421941

e-pasts info@daugavpils.lv www.daugavpils.lv

**L Ē M U M S**

Daugavpilī

2021.gada 9.septembrī **Nr.574**

(prot. Nr.37, 17.§)

**Par grozījumiem Daugavpils pilsētas domes 2021.gada 25.februāra lēmumā Nr.100**

**“Par Daugavpils valsts pilsētas un Augšdaugavas novada Attīstības plānošanas komisijas izveidošanu**

Lai nodrošinātu kvalitatīvu Daugavpils valstspilsētas un jaunizveidojamā Augšdaugavas novada kopīgu attīstības plānošanu un lai izstrādātu kopīgus Daugavpils valstspilsētas un Augšdaugavas novada pašvaldību teritorijas attīstības plānošanas dokumentus – ilgtspējīgas attīstības stratēģiju un attīstības programmu, pamatojoties uz likuma "Par pašvaldībām" 14.panta otrās daļas 1.punktu, 61.panta trešo daļu Attīstības plānošanas sistēmas likuma 5.panta otrās daļas 11.punktu un 6.panta ceturto daļu, Teritorijas attīstības plānošanas likuma 5.panta pirmās daļas 3.punktu, 12.panta pirmo daļu, 20.panta 1.punktu, 2.punktu, 21. un 22. pantu, Ministru kabineta 2020.gada 13.oktobra noteikumu Nr.631 “Jaunizveidojamo pašvaldību teritorijas attīstības plānošanas dokumentu projektu valsts līdzfinansējuma piešķiršanas kārtība” 2.punktu, Valsts reģionālās attīstības aģentūras 2020.gada 30.oktobra vēstuli Nr.2/ATR20/20/1988 “Par pieteikuma mērķdotācijas piešķiršanai apstiprināšanu”, nodrošinot Administratīvo teritoriju un apdzīvoto vietu likuma pārejas noteikumu 9. un 25.punktu izpildi, ņemot vērā Daugavpils domes Pilsētas saimniecības un attīstības komitejas 2021.gada 2.septembra atzinumu, atklāti balsojot: PAR – 15 (I.Aleksejevs, P.Dzalbe, A.Elksniņš, A.Gržibovskis, L.Jankovska, I.Jukšinska, V.Kononovs, N.Kožanova, M.Lavrenovs, J.Lāčplēsis, I.Prelatovs, V.Sporāne-Hudojana, I.Šķinčs, M.Truskovskis, A.Vasiļjevs), PRET – nav, ATTURAS – nav, **Daugavpils dome nolemj**:

1. Izdarīt grozījumus Daugavpils pilsētas domes 2021.gada 25.februāra domes lēmuma Nr.100 un 1.punktu izteikt šādā redakcijā:

“ 1. Izveidot Daugavpils valstspilsētas un Augšdaugavas novada Attīstības plānošanas komisiju šādā sastāvā:

**Komisijas priekšsēdētāja:**

S.Šņepste - Daugavpils pilsētas pašvaldības izpilddirektore

**Komisijas priekšsēdētājas vietnieks:**

Arvīds Kucins - Augšdaugavas novada pašvaldības domes priekšsēdētājs

**Komisijas locekļi:**

D.Krīviņa - Daugavpils pilsētas pašvaldības Attīstības departamenta vadītāja

O.Tolmačova – Daugavpils pilsētas pašvaldības Attīstības departamenta Stratēģiskās plānošanas un starptautisko sakaru nodaļas vadītāja

S.Rabčevska – Daugavpils pilsētas pašvaldības Attīstības departamenta Stratēģiskās plānošanas un starptautisko sakaru nodaļas telpiskās attīstības plānotāja

V.Rūtiņa – Augšdaugavas novada pašvaldības centrālās administrācijas Attīstības pārvaldes vadītāja;

O.Lukaševiča – Augšdaugavas novada pašvaldības centrālās administrācijas Attīstības pārvaldes Plānošanas nodaļas vadītāja

I.Megne – Augšdaugavas novada pašvaldības Ilūkstes pilsētas administrācijas Plānošanas nodaļas vadītājas p.i.

Z.Lisovska – Augšdaugavas novada pašvaldības Ilūkstes pilsētas administrācijas Plānošanas nodaļas projektu koordinatore

**Komisijas sekretārs:**

E.Pūga - Daugavpils pilsētas pašvaldības Attīstības departamenta referente ”

1. Izdarīt grozījumus ar Daugavpils pilsētas domes 2021.gada 25.februāra lēmumu Nr.100 apstiprinātajā Daugavpils valstspilsētas un Augšdaugavas novada Attīstības plānošanas komisijas nolikumā:
   1. Izteikt 4.7.punktu šādā redakcijā:

“4.7. Katrai pašvaldībai nodrošināt savas pašvaldības esošās situācijas analīzi, katras pašvaldības atsevišķa rīcības plāna un investīciju plāna izstrādi, kas tiks integrēts kopīgā plānošanas dokumentā, nosakot arī pašvaldību kopīgās rīcības un investīciju plāna aktivitātes. Par katras iesaistītās pašvaldības atsevišķu sadaļu izstrādi nospraustajos izstrādes termiņos pienācīgā kvalitātē atbildīgi ir attiecīgo pašvaldību speciālisti - Daugavpils pilsētas pašvaldības izpilddirektore un Augšdaugavas novada pašvaldības domes priekšsēdētājs”.

* 1. Izteikt 9.punktu šādā redakcijā:

“9. Lēmumu par komisijas sasaukšanu pieņem komisijas priekšsēdētājs pēc savas iniciatīvas vai komisijas locekļa ierosinājuma. Komisijas priekšsēdētāja prombūtnes laikā visas komisijas priekšsēdētāja funkcijas pārņem Augšdaugavas novada pašvaldības domes priekšsēdētājs”.

Domes priekšsēdētājs *(personiskais paraksts)*  A.Elksniņš